EkBass/fiwiki-20250220-pages-articles huggingface dataset:
Yassine Bounou

Yassine Bounou eli Bono (s. 5. huhtikuuta 1991 Montreal, Kanada) on marokkolainen jalkapalloilija. Hän edustaa Saudi-Arabian Valioliigassa pelaavaa Al-Hilalia. Bono on pelipaikaltaan maalivahti. Hänellä on myös Kanadan kansalaisuus. == Seurajoukkueura == Bono on marokkolaisen Wydad Casablancan kasvatti. Kesällä 2012 hän siirtyi Atlético Madridin reservijoukkueeseen yksivuotisella sopimuksella.El Atlético de Madrid ficha al internacional marroquí Yassine Bounou para su filial Goal.com (Luettu 13. heinäkuuta 2015) Seuraavana kesänä hän solmi seuran kanssa nelivuotisen jatkosopimuksen ja kilpaili pelipaikasta edustusjoukkueessa.Bono renueva por el cuadro colchonero hasta 2017 Mundo Deportivo (Luettu 13. heinäkuuta 2015) Kauden 2014–2015 Bono pelasi lainasopimuksella sarjaporrasta alempana Real Zaragozassa.Acuerdo con el Real Zaragoza para la cesión de Bounou clubatleticodemadrid.com (Luettu 13. heinäkuuta 2015). Kesällä 2015 lainasopimusta Zaragozaan päätettiin jatkaa yhdellä vuodella Bonon harjoiteltua ensin jonkin aikaa Atléticon edustusjoukkueen kanssa.Agreement with Zaragoza for the loan of Yassine Bounou clubatleticodemadrid.com (Luettu 28. heinäkuuta 2015). Heinäkuussa 2016 Bono liittyi toiseksi korkeimmalla sarjatasolla pelaavaan Gironaan kaksivuotisella sopimuksella.El Girona FC completa la portería con el fichaje de Bono Girona FC (Luettu 12. heinäkuuta 2016). Hän siirtyi Sevillaan syksyllä 2019 vuoden mittaisella lainasopimuksella ja oli mukana voittamassa seuran kuudetta Eurooppa-liigan mestaruutta. Lainan päätyttyä hän solmi seuran kanssa nelivuotisen sopimuksen.Bono Has joined Sevilla FC on a permanent deal Sevilla FC (Luettu 12. toukokuuta 2021). Maaliskuussa 2021 hän teki 1–1-tasoitusmaalin liigaottelussa Real Valladolidia vastaan. == Maajoukkueura == Bono on teki debyyttinsä Marokon A-maajoukkueessa elokuussa 2013 Burkina Fasoa vastaan pelatussa ystävyysottelussa.Morocco - Burkina Faso, Aug 14, 2013 - International Friendlies - Match report Transfermarkt (Luettu 13. heinäkuuta 2015) Hän oli Afrikan-mestaruuskilpailuissa varamaalivahti vuonna 2017 sekä ykkösmaalivahti vuosina 2019 ja 2022.Yassine Bounou- Africa Cup of Nations Ahram Online (Luettu 12. toukokuuta 2021). MM-kilpailuissa 2018 hän oli varamaalivahtina. MM-kilpailuissa 2022 hän pelasi alkulohkossa Kroatiaa ja Kanadaa vastaan. Toisessa alkulohko-ottelussa Belgiaa vastaan hän oli vielä muiden avauskokoonpanon pelaajien kanssa kentällä kansallislaulujen aikana mutta totesi edellisessä ottelussa tapahtuneen loukkantumisen vaivaavan vielä sen verran, että hän katsoi aiheelliseksi jäädä ottelusta pois. Neljännesvälieräottelun rangaistuspotkukilpailussa Espanjaa vastaan Bono torjui kaksi rangaistuspotkua, mikä ratkaisi voiton Marokolle. Yksi Espanjan rangaistuspotku osui tolppaan. Puolivälieräottelussa Portugalia vastaan Bono ei päästänyt maaliakaan, ja Marokko selviytyi kaikkien aikojen ensimmäisenä afrikkalaismaana MM-kilpailujen älieriin. Bono pelasi myös tappiolliset välierä- ja pronssiottelun. == Lähteet == Luokka:Marokkolaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Jokisieppo

Jokisieppo (Monachella muelleriana) on pensassieppojen heimoon kuuluva varpuslintu. ==Levinneisyys== Jokisieppoa tavataan Indonesiassa ja Papua- Uudessa-Guineassa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Valkosilmäsieppo

Valkosilmäsieppo (Pachycephalopsis poliosoma) on pensassieppojen heimoon kuuluva varpuslintu. ==Levinneisyys== Valkosilmäsieppoa tavataan Uuden-Guinean saarella Indonesiassa ja Papua-Uudessa-Guineassa. Sitä on kuvattu paikallisesti yleisestä runsaslukuiseksi. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Vihersieppo

Vihersieppo (Pachycephalopsis hattamensis) on pensassieppojen heimoon kuuluva varpuslintu. ==Levinneisyys== Vihersieppoa tavataan Indonesiassa ja Papua- Uudessa-Guineassa. Lajin on raportoitu olevan paikallisesti yleinen, ja sen kanta on vakaa. Se on luokiteltu elinvoimaiseksi. ==Lähteet== Luokka:Pensassiepot
Marcin Krukowski

Marcin Krukowski (s. 14. kesäkuuta 1992) on puolalainen keihäänheittäjä. Krukowski edustaa AS Warszawianka Warszawaa ja hänen valmentajanaan toimii hänen isänsä, itsekin keihäänheitossa kilpaillut Michał Krukowski.http://www.domtel- sport.pl/statystykaLA/personal.php?page=profile&nr;_zaw=14991&r;=1 Krukowski saavutti vuonna 2011 hopeaa alle 20-vuotiaiden EM-kilpailuista Tallinnasta. Hän oli mukana vuoden 2013 MM-kilpailuissa Moskovassa, jossa hän jäi alkukarsintaan. Myös vuoden 2015 MM-kilpailuissa Pekingissä Krukowski jäi karsintaan tuloksella 78,91. Amsterdamin EM-kilpailuissa 2016 hän sijoittui kuudenneksi tuloksella 79,49. Hän karsiutui loppukilpailusta saman vuoden Rio de Janeiron olympialaisissa. Krukowski sijoittui Lontoon MM-kilpailuissa 2017 yhdeksänneksi. Berliinin EM-kilpailuissa 2018 hän oli neljäs tuloksella 84,55. Dohan MM-kilpailuissa 2019 hän sijoittui seitsemänneksi tuloksella 80,56. Vuodelle 2021 siirretyissä Tokion olympialaisissa hän karsiutui loppukilpailusta. Krukowskin ennätys on kesäkuussa 2021 Turussa heitetty 89,55, joka on samalla Puolan ennätys. == Henkilökohtaiset ennätykset == * keihäänheitto: 89,55 (Turku 2021) == Lähteet == Luokka:Puolalaiset keihäänheittäjät Luokka:Vuonna 1992 syntyneet Luokka:Elävät henkilöt
Elmo Savola

Elmo Savola (s. 10. maaliskuuta 1995 Lappajärvi) on suomalainen yleisurheilun moniottelija. Savola edustaa Vasa Idrottssällskapia ja hänen valmentajanaan toimii Raine Savola. Vuoteen 2021 asti hän edusti Lappajärven Veikkoja. Savola voitti Pohjoismaiden mestaruuden vuonna 2014 alle 20-vuotiaissa ja seuraavana vuonna alle 23-vuotiaissa. Vuonna 2014 hän oli mukana myös alle 20-vuotiaiden MM-kilpailuissa Eugenessä, jossa hän sijoittui sijalle 17. Savola sijoittui seitsemänneksi vuoden 2015 alle 23-vuotiaiden EM-kilpailuissa Tallinnassa tehden oman ennätyksensä kahdeksassa lajissa sekä kokonaispisteissä. Vuoden 2017 alle 23-vuotiaiden EM-kilpailuissa Bydgoszczissa Savola sijoittui pronssille ennätyspisteillään 7956. Berliinin EM-kilpailuissa 2018 hän sijoittui 15:nneksi. Savola voitti kultaa vuoden 2015 Kalevan kisoissa Porissa pistein 7616 ja Lappeenrannassa 2019 pistein 7666. Kalevan kisoissa 2016 Oulussa hän saavutti hopeaa pistein 7704. Hän sai sisäratojen SM-kilpailuissa 2016 pronssia 60 metrin aitajuoksussa. Seitsenottelun Suomen-mestaruuden hän voitti 2018 ja 2019. Elmo Savolan veli on kymmenottelija Tarmo Savola. == Henkilökohtaiset ulkorataennätykset == * 100 metriä: 10,83 s (Götzis 2016) * 400 metriä: 48,84 s (Kuortane 2017) * 1 500 metriä: 4.39,50 s (Bydgoszcz 2017) * 110 metrin aidat: 14,21 s (Bydgoszcz 2017) * korkeushyppy: 199 cm (Pori 2015) (hallissa 202 cm Kuortane 2016) * seiväshyppy: 480 cm (Berliini 2018) * pituushyppy: 729 cm (Bydgoszcz 2017) * kuulantyöntö: 14,54 m (Vaasa 2022) * kiekonheitto: 45,17 (Vaasa 2022) * keihäänheitto: 66,10 m (Somero 2018) * kymmenottelu: 7956 p (Bydgoszcz 2017) == Lähteet == Luokka:Suomalaiset yleisurheilun moniottelijat Luokka:Vuonna 1995 syntyneet Luokka:Elävät henkilöt
Oskar Michelsen

Oskar Alexander Michelsen (s. 24. toukokuuta 1995 Helsinkihttp://u20men.fibaeurope.com/enDivB/compID_UIfgjyQcGqk- fPlnl66Tj0.season_2015.roundID_11605.teamID_281.playerID_85735.html ) on suomalainen kilpauransa päättänyt koripalloilija, pelipaikaltaan pieni laitahyökkääjä. == Ura == === Seurajoukkueet ja yliopisto === Michelsen on Pussihukkien kasvatti. Hän pelasi vuosina 2012−2014 miesten I-divisioonassa Mäkelänrinteen urheilulukion erikoisjoukkue HBA-Märskyssä. Kaudella 2013–2014 hänet valittiin miesten I-divisioona B:n vuoden pelaajaksi.baskethotel.com Vuonna 2012 Michelsen valittiin Basketball Without Borders -leirille.http://www.basket.fi/uutiset/kaikki_uutiset/?x122462=14182240 Toukokuussa 2014 Michelsen siirtyi yhdysvaltalaisen Davidson Collegen NCAA- joukkueeseen.http://www.basket.fi/uutiset/kaikki_uutiset/?x122462=23589164 Ensimmäisessä yliopisto-ottelussaan hän onnistui kuudesti kolmen pisteen heitossa ja teki yhteensä 18 pistettä.http://www.basket.fi/uutiset/kaikki_uutiset/?x122462=27364705 Michelsen lopetti koripalloilijan uransa kesällä 2018 terveysongelmien vuoksi.https://yle.fi/urheilu/3-10336321 === Maajoukkue === Michelsen pelasi kymmeniä Suomen B- ja A-nuorten maaotteluita ja alle 20-vuotiaiden maajoukkueessa.Maajoukkueprofiili Heinäkuussa 2015 hänet nimettiin ensimmäisen kerran miesten maajoukkueen harjoitusrinkiin.http://www.basket.fi/uutiset/kaikki_uutiset/?x122462=32773846 == Pelityyli ja ominaisuudet == Michelseniä pidettiin erittäin lahjakkaana pelaajana. Hän oli huipputason kolmospaikan pelaajaksi tarpeeksi pitkä ja erinomainen kolmen pisteen heittojen heittäjä.http://www.urheilulehti.fi/tuomari/oskar-michelsen-osuu-kaukaa Koripallotoimittaja ja -valmentaja Harri Mannosen mukaan Michelsen oli kolmen pisteen heittokykynsä lisäksi hyvä juoksemaan kenttää, kolmospaikalle jopa isokokoinen, ja hän "pelasi kollektiivisesti". Michelsenin heikkoutena Mannonen piti pallollisen pelaajan puolustamista, koska Michelsenin sivuttaisliike ei Mannosen mukaan riitänyt tuolloin puolustamaan parhaita kolmospaikan pelaajia.Urheilusanomat 11/2015, 82 == Yksityiselämä == Michelsenin perheeseen kuuluvat isä Kalle, äiti Kirsi sekä veljet Alvar ja Otto. == Lähteet == * Oskar Michelsen Suomen Koripalloliitto * Maajoukkuetilastot Suomen Koripalloliitto * Oskar Michelsen basketball profile eurobasket.com * Mannonen, Harri: Michelsenistä tulee Susi. Urheilusanomat 11/2015, s. 82. === Viitteet === Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Patrovo

Patrovo (), epäviralliselta nimeltään Foimoguba (Фоймогуба, suomeksi myös Hoimolahti), on kylä Karjalan tasavallan Karhumäen piirin Suurlahden kunnassa. Se sijaitsee Putkozero-järven etelärannalla 26 kilometriä Suurlahdesta pohjoiseen.Generalnyi plan, s. 15. Kylässä on 68 asukasta (vuonna 2015)Generalnyi plan, s. 41.. Sungun pogostaan kuuluneet Foimoguban (”na Hoimove gube”) kylät esiintyvät ensimmäisen kerran vuoden 1496 verokirjassa. Foimoguban kappelikirkko mainitaan vuonna 1647. Novgorodilainen kauppias Semjon Gavrilov perusti vuonna 1670 Foimoguban Spirovkan kylään kuparisulaton, joka jouduttiin sulkemaan jo vuonna 1674 raaka-aineen ehtymisen takia. Myöhemmin sulatto siirtyi tanskalaiselle Heinrich Butenant von Rosenbuschille, joka rakensi Foimogubaan suo- ja järvimalmia käyttäneen rautatehtaan. Sen toiminta päättyi 1700-luvun alussa. 1900-luvun alussa lähiseudun kylät muodostivat Tolvojan volostiin kuuluneen Foimoguban kyläkunnan. Vuonna 1905 siihen kuului 36 kylää, joissa oli 2 200 asukasta. Foimoguban pogosta oli tuolloin jaettu Patrovon ja Kjarzinon kyliksi. Neuvostoaikana perustettiin Äänisentauksen piiriin kuulunut Foimoguban kyläneuvosto, jonka keskuspaikka oli Patrovossa. Vuonna 1933 kyläneuvoston 21 asutuksessa oli 1 000 asukasta, jotka yhtä karjalaista lukuun ottamatta olivat kaikki venäläisiä. Myöhemmin kylät liitettiin Suurnivan kyläneuvostoon. Nykyään seudulla on etupäässä kesäasutusta. Muutamia työpaikkoja tarjoavat Tolvojan maatalousyritys, kalanviljelylaitos, Karhumäen meijeri sekä julkiset palvelut. Patrovossa toimii kirjasto taidegallerioineen ja kaksi kauppaaGeneralnyi plan, s. 44–45.. Kylässä on myös pieni kotiseutumuseo. ==Lähteet== * ===Viitteet=== Luokka:Karhumäen piirin asutut paikat
Eliza Taylor

Eliza Taylor (s. 24. lokakuuta 1989 Melbourne) on australialainen näyttelijä. Hänet tunnetaan parhaiten rooleistaan Janae Timminsinä Neighbours-sarjassa ja Clarke Griffininä Eloonjääneet-sarjassa. ==Ura== Taylorin ensimmäinen televisiorooli oli australialaisessa lastenohjelmassa Pirate Islands vuonna 2003. Samana vuonna hän oli vakionäyttelijänä The Sleepover Club -sarjassa. Läpimurtonsa Taylor teki saatuaan Janae Timminsin roolin Neighbours- saippuasarjassa. Vuonna 2007 hän muutti Britanniaan, missä hän vieraili useissa televisiosarjoissa ja näytelmissä ennen muuttoa Los Angelesiin. Vuonna 2013 hänet valittiin näyttelemään pääroolia The CW:n scifi-henkisessä Eloonjääneet-sarjassa. ==Yksityiselämä== Taylor ilmoitti Twitterissä 7. kesäkuuta 2019 menneensä naimisiin Bob Morleyn kanssa, joka näytteli myös pääroolia Eloonjääneet -sarjassa. Taylor ja Morley oli alun perin asetettu ohjaamaan jaksoja sarjan seitsemännelle ja viimeiselle kaudelle. Taylor ei kuitenkaan pystynyt ohjaamaan jaksoaan keskenmenon vuoksi. Helmikuussa 2022 Taylor ja Morley ilmoittivat Instagramin kautta odottavansa ensimmäistä yhteistä lastaan. He ilmoittivat lapsensa, pojan, syntymästä 19. maaliskuuta 2022. ==Filmografia== ===Elokuvat=== Vuosi Nimi Hahmo Lisätietoa 2009 The Laundroma Amy Lyhytelokuva 2012 6 Plots Amy Challis 2013 Patrick Hoitaja Panicale 2013 Natural Nainen Lyhytelokuva 2013 Planes Maria Lyhytelokuva 2014 November Man Sarah 2017 Thumper Kat Carter 2017 Christmas Inheritance Ellen Langford ===Televisiosarjat=== Vuosi Nimi Hahmo Lisätietoa 2003 Pirate Islands Sarah Redding 26 jaksoa 2003 Neighbours Jacinta Martin 2 jaksoa 2003 The Sleepover Club Rosie Cartwright 26 jaksoa 2004 Blue Heelers Tatum O'Hara 1 jakso 2006 Blue Water High Heidi Lee 1 jakso 2005–2008 Neighbours Janae Timmins 307 jaksoa 2008 Rush Madison 1 jakso 2009 Packed to the Rafters Kerry 1 jakso 2009 All Saints Carly Spalding 1 jakso 2010 City Homicide Melissa Standish 1 jakso 2012 Howzat! Kerry Packer's War Rhonda Minisarja 2013 Mr & Mrs Murder Sarah 1 jakso 2013 Nikita Toimittaja 1 jakso 2014–2020 Eloonjääneet Clarke Griffin 80 jaksoa ===Teatterit=== Vuosi Nimi Hahmo Lisätietoa 2007–2008 Lumikki Lumikki Weymouth Pavilionin teatteri, Englanti ==Lähteet== ==Aiheesta muualla== * * Luokka:Australialaiset näyttelijät Luokka:Vuonna 1989 syntyneet Luokka:Elävät henkilöt
Junker (vuoristorata)

Junker on vuoristorata Power Parkissa Kauhavalla. Sen on valmistanut Gerstlauer. Laitteen erikoisuus on nopea kiihtyvyys; Junker kiihtyy nollasta sataan vain 1,9 sekunnissa (vertailun vuoksi F1-auto tarvitsee siihen reilut 2 sekuntia). Rata on 860 metriä pitkä ja parhaimmillaan kyydissä olevat tuntevat 4,5 G:n voimat. Laitteen huippunopeus on 104 km/h. == Lähteet == Luokka:Vuoristoradat Luokka:Powerpark
Höh Nuur

Höh Nuur on järvi Bajanhongorissa, Gobissa. Se on Mongolian matalin kohta, korkeudeltaan 560 metriä merenpinnasta.http://mapcarta.com/15377184https://www.cia.gov/library/publications/the- world-factbook/geos/mg.html ==Lähteet== Luokka:Mongolian järvet
Pegasus (huvipuistolaite)

Pegasus, tuttavallisemmin ”Pege”, on huvipuistolaite Power Park -huvipuistossa. Laite pyörii akselinsa ympäri 12 kertaa minuutissa. Kapasiteetti on 30 henkilöä. Laitteen pituusraja on 140–195 senttimetriä. Pegasuksen valmistaja on Technical Park, ja se tuli Powerland-huvipuistoon vuonna 2008. ==Lähteet== Luokka:Powerpark Luokka:Huvipuistolaitteet
Mehiläisten salaisuudet

Mehiläisten salaisuudet () on vuonna 2008 ensi-iltansa saanut draamaelokuva, joka perustuu Sue Monk Kiddin samannimiseen romaaniin. Elokuvan ohjasi Gina Prince-Bythewood, ja sen tuottajina toimivat Will Smith ja Jada Pinkett Smith. Mehiläisten salaisuudet tunnetaan erityisesti kriitikoiden ylistämästä Queen Latifahin roolisuorituksesta, mutta itse elokuva ei menestynyt arvosteluissa yhtä hyvin. Sen yleisömenestys oli kohtalainen. == Juoni == Elokuva sijoittuu 1960-luvun rasismin ajoille. 14-vuotiaalla Lily Owensilla on ollut kurja lapsuus. Hänen ollessaan nelivuotias hänen äitinsä kuoli traagisesti. Siitä lähtien Lily on etsinyt yhteyttä äitiinsä isänsä ankaran kasvatuksen varjossa. Kun Lilylle rakas kotiapulainen Rosaleen joutuu vaikeuksiin rotuerottelun leimaamassa kaupungissa, Lily päättää paeta hänen kanssaan ja selvittää samalla äitinsä kuolemaan liittyvän salaisuuden. Matkallaan Lily ja Rosaleen päätyvät mehiläisfarmia pitävien afroamerikkalaisten Boatwrightin sisarusten huomaan, jossa elämä saa uuden käänteen. == Näyttelijät == == Aiheesta muualla == * Luokka:Vuoden 2008 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Searchlight Picturesin elokuvat
Yhdystie 2401

Yhdystie 2401 kulkee Salon keskustasta Inkereelle. Ensimmäisenä se sivuuttaa Moision, Enolan ja Palometsän kaupunginosat, sitten se kulkee läpi Kailin ja sivuuttaa Hähkänän ja Inkereen. Reitti kulki aikaisemmin Perttelin ja Salon kunnissa. Kuntaliitosten jälkeen tie on kokonaan Salon kaupungin alueella. Tie on puistotietä Salon keskustassa. Tällöin tie on nimellä Salonkatu. Puistotien jälkeen on lyhyt nelikaistatie osuus. Nimi on tällöin Inkereentie. Koko loppumatkan tie on kaksikaistaistaista, jolloin sen nimi jatkuu Inkereentienä. == Reitti == * Salo ** Hermanni (yhdystie 42001) ** Palometsä (kantatie 52, seututie 110) ** Inkere (yhdystie 2402) 2401 Luokka:Salon liikenne Luokka:Pertteli Luokka:Uskela
Leonardo Morosini

Leonardo Morosini (s. 13. lokakuuta 1995 Ponte San Pietro) on italialainen jalkapalloilija, joka edustaa Serie A -seura Brescia Calciota. Oikeajalkainen Morosini on pelipaikaltaan hyökkäävä keskikenttäpelaaja.http://www.transfermarkt.co.uk/leonardo- morosini/profil/spieler/240415#subnavi == Ura == === Seurajoukkueura === Morosini on Brescia Calcion kasvatti. Hän debytoi seuran edustusjoukkueessa Serie B:ssä kaudella 2013–2014, jolloin hän pelasi viisi ottelua ja teki yhden maalin. Kaudella 2014–2015 Morosini sai peliaikaa jo 23 ottelussa ja teki jälleen yhden maalin. Kevätkauden 2017 Morosini edusti Serie A:ssa Genoaa ja kauden 2017–2018 lainalla Serie B:ssä Avellinoa kunnes palasi Bresciaan. === Maajoukkueura === Morosini kuului Italian joukkueeseen vuoden 2015 kesäuniversiadeissa Gwangjussa saavuttaen kultaa.http://www.gwangju2015.com/athletes/ Hän oli kolmella maalillaan Italian paras maalintekijä turnauksessa. Yksi maaleista syntyi finaalissa Etelä-Koreaa vastaan. == Muuta == Morosini opiskelee Comon yliopistossa kielitiedettä ja kirjallisuutta. Tätä kautta hän sai mahdollisuuden pelata yliopisto-opiskelijoille tarkoitetuissa universiadeissa. == Lähteet == Luokka:Italialaiset jalkapalloilijat Luokka:Vuonna 1995 syntyneet Luokka:Elävät henkilöt
Beethoven’s Treasure Tail

Beethoven’s Treasure Tail on vuonna 2014 julkaistu yhdysvaltalainen elokuva. Elokuva on Beethoven-elokuvasarjan kahdeksas ja viimeinen osa. Luokka:Beethoven-elokuvat Luokka:Vuoden 2014 yhdysvaltalaiset elokuvat Luokka:Suoraan videolle julkaistut elokuvat
Beethovenin jouluseikkailu

Beethovenin jouluseikkaulu () on vuonna 2011 julkaistu yhdysvaltalainen elokuva. Elokuva on Beethoven-elokuvasarjan seitsemäs osa. Luokka:Beethoven- elokuvat Luokka:Vuoden 2011 yhdysvaltalaiset elokuvat Luokka:Suoraan videolle julkaistut elokuvat
Ritarit (suku)

Ritarit (Papilio) on ritariperhosten heimoon kuuluva suku. Siihen kuuluu noin 200 lajia. Niitä esiintyy eniten tropiikissa ja napaseutuja lukuun ottamatta kaikilla maailman mantereilla. Suomessa ja laajalti Euroopassa esiintyvä laji on ritariperhonen (Papilio machaon). Heimon lajit syövät enimmäkseen sarjakukkaiskasveja, ruutakasveja ja laakerikasveja. == Lähteet == == Aiheesta muualla == Luokka:Ritariperhoset
Becky Hammon

Rebecca Lynn ”Becky” Hammon (, s. 11. maaliskuuta 1977 Rapid City, Etelä- Dakota) on yhdysvaltalainen koripallovalmentaja ja kilpauransa päättänyt koripalloilija, jolla on myös Venäjän kansalaisuus. Huomattavan pelaajauran muun muassa WNBA:ssa tehnyt Hammon turhautui, kun häntä ei toistuvasti valittu Yhdysvaltain maajoukkueeseen, hankki Venäjän kansalaisuuden ja voitti sen joukkueessa olympiapronssia Pekingissä 2008. Hän edusti Venäjää myös Lontoossa neljä vuotta myöhemmin maan sijoittuessa neljänneksi.Olympics at Sports- Reference.com Päätettyään pelaajauransa Hammon päätyi NBA-joukkue San Antonio Spursin apuvalmentajaksi ollen ensimmäinen yleisesti tunnustettu naispuolinen NBA-apuvalmentaja. Heinäkuussa 2015 hänestä tuli ensimmäinen nainen NBA:n kesäliigan päävalmentajana.http://yle.fi/urheilu/nbassa_tehtiin_koripallohistoriaa_ensimmainen_naispuolinen_paavalmentaja/8151202 Spurs voitti kesäliigan Hammonin alaisuudessa, ja tästä tuli ensimmäinen saavutukseen yltänyt nainen.http://yle.fi/urheilu/nba- historiaa_naisvalmentaja_vie_miesten_joukkueen_kesaliigan_voittoon/8175250?origin=rss == Lähteet == * Becky Hammon Bio, Stats and Results Olympics at Sports- Reference.com === Viitteet === == Aiheesta muualla == * Hammonin viralliset kotisivut Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Venäläiset koripalloilijat Luokka:Venäläiset olympiamitalistit Luokka:Vuonna 1977 syntyneet Luokka:Elävät henkilöt
Kamarineidon päiväkirja

Kamarineidon päiväkirja (Le journal d'une femme de chambre) on Luis Buñuelin ohjaama elokuva vuodelta 1964. Elokuvan pääosissa näyttelevät Jeanne Moreau, Georges Géret ja Michel Piccoli. Elokuva perustuu Octave Mirbeaun romaaniin Le journal d'une femme de chambre, josta Jean Renoir oli ohjannut Hollywoodissa vuonna 1946 elokuvan Kotiapulaisen päiväkirja ja Benoît Jacquot vuonna 2015 elokuvan Journal d'une femme de chambre. The New York Timesin kriitikot valitsivat Kamarineidon päiväkirjan vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == == Aiheesta muualla == *Ciné-ressources (Cinémathèque française) Luokka:Luis Buñuelin ohjaamat elokuvat Luokka:Ranskalaiset romaaneihin perustuvat elokuvat Luokka:Vuoden 1964 ranskalaiset elokuvat
Robert Axel Hisinger

Robert Axel Hisinger (28. maaliskuuta 1805 Helsingin pitäjä – 8. heinäkuuta 1859 Turku) oli suomalainen senaattori ja valtioneuvos. Hisingerin vanhemmat olivat Kymin laamannikunnan laamanni, senaattori Jacob Wilhelm Hising, aateloituna vuodesta 1784 Hisinger (1767–1843) ja Augusta Eleonora Lovisa von Kothen. Hän pääsi ylioppilaaksi 1820 ja suoritti Turun akatemiassa tuomarintutkinnon 1825. Hisinger sai varatuomarin arvon 1831. Hisinger oli Suomen senaatin oikeusosastolla ylimääräisenä kopistina 1827–1832, kopistina 1832–1837, kanslistina 1837–1838 ja protokollasihteerinä 1838–1845 ja esittelijäsihteerinä 1845–1851. Hän sai kihlakunnantuomarin arvonimen 1833 ja valtioneuvoksen arvon 1854. Hisinger oli senaatin oikeusosastolla senaattorina 1851–1854 ja uudelleen 1855–1859. Hän oli välillä senaatin talousosastolla senaattorina 1854–1855. Hisinger oli naimisissa 1835–1841 Emilia Henrietta Rotkirchin (k. 1841) kanssa, jonka isä oli Vaasan hovioikeuden presidentti, vapaaherra Karl Fredrik Rotkirch. Hisingerin poika Robert Emil Hisinger (1838–1889) oli Viipurin hovioikeuden hovioikeudenneuvos ja valtiopäivämies. Luettu 13.7.2015. Toinen poika Fredrik Wilhelm Hisinger (1836–1887) oli upseeri ja valtiopäivämies.Adelswapen-Wiki: Adliga ätten Hisinger nr 2002, Tab 12 Viitattu 5.8.2021. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Suomalaiset aateliset Luokka:Vuonna 1805 syntyneet Luokka:Vuonna 1859 kuolleet
Helmiina

Helmiina on vanha suomalainen naisennimi, joka on lyhentymä Vilhelmiinasta. Sitä on esiintynyt paljon varsinkin Pohjanmaalla. Tyypillisesti Helmiina on ollut jälkimmäinen etunimi. 1980-luvulla alkanut vanhojen nimien muoti on lisännyt Helmiinojen lukumäärää. Digi- ja väestötietoviraston mukaan Suomessa on toukokuuhun 2024 mennessä tilastoitu noin 3 620 Helmiinaa. Heistä suurin osa on syntynyt 2000- tai 2010-luvulla. Helmiinoilla on kaima myös eläinmaailmassa: B. Helmiina on suomalainen ravihevonen. == Lähteet == == Aiheesta muualla == * Etunimien taivutus: Helmiina (Kotimaisten kielten keskuksen verkkojulkaisu) Luokka:Etunimet
Johan Erik Bergbom

Johan Erik Bergbom (17. marraskuuta 1796 – 13. syyskuuta 1869 Helsinki) oli suomalainen senaattori ja valtioneuvos. Bergbomin vanhemmat olivat Saloisten kihlakunnan kruununvouti, hovineuvos Gabriel Bergbom (1768–1838) ja Katarina Elisabet Peldan. Hän pääsi ylioppilaaksi 1812 ja valmistui Turun akatemiasta filosofian kandidaatiksi ja maisteriksi 1819 sekä molempien oikeuksien kandidaatiksi 1823. Bergbom sai varatuomarin arvon 1824. Myöhemmin hän valmistui vielä molempien oikeuksien tohtoriksi 1840 ja hänestä tuli riemumaisteri 1869. Bergbom oli Vaasan hovioikeudessa kanslistina 1826–1831, aktuaarina 1831–1832, ylimääräisenä viskaalina 1832, notaarina 1832–1835 ja varakanneviskaalina 1835–1839. Hän oli sitten Viipurin hovioikeudessa asessorina 1839–1850 ja hovioikeudenneuvoksena 1850–1857. Bergbom oli Suomen senaatin oikeusosastolla senaattorina 1851–1869. Hän sai valtioneuvoksen arvon 1855. Bergbom oli naimisissa vuodesta 1833 Fredrika Juliana Roschierin (k. 1854) kanssa, jonka isä oli laamanni Erik Gustaf Roschier (1788–1846). Heidän poikiaan olivat Suomalaisen teatterin johtaja Kaarlo Bergbom, Suomen Pankin pankinkomissaari, kamarineuvos Axel Gabriel Bergbom (1846–1900) ja senaattori Erik Ossian Bergbom, aateloituna vuodesta 1903 Wuorenheimo. Luettu 13.7.2015. Bergbomin tyttäriä olivat Suomalaisen teatterin toisena johtajana toiminut Emilie Bergbom ja järjestövaikuttajana tunnettu Augusta af Heurlin. Kolmas tytär Fredrika Elisabet oli naimisissa senaattori Axel Gustaf Samuel von Troilin kanssa. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1796 syntyneet Luokka:Vuonna 1869 kuolleet
Luca Mora

Luca Mora (s. 10. toukokuuta 1988) on italialainen jalkapalloilija, joka edustaa Italian kolmanneksi korkeimmalla sarjatasolla Lega Prossa pelaavaa US Alessandria Calciota. Vasenjalkainen Mora on pelipaikaltaan vasen keskikenttäpelaaja.http://www.tuttocalciatori.net/Mora_Luca == Ura == === Seurajoukkueura === Mora aloitti uransa Serie D:ssä pelanneessa Castellaranossa, jossa hän pelasi vuosina 2007–2009 60 ottelua tehden 14 maalia. Vuodet 2009–2011 Mora edusti Lega Pro Seconda Divisionen Crociati Nocetoa, jossa maaleja kertyi 54 ottelussa neljä kappaletta. Kauden 2011–2012 hän pelasi saman sarjan Pro Patriassa, jossa hän pelasi 32 ottelua tehden yhden maalin. Vuodesta 2012 lähtien Mora on edustanut US Alessandria Calciota. Seura pelaa nykyisin kolmanneksi korkeimmalla sarjatasolla Lega Prossa. === Maajoukkueura === Mora kuului Italian joukkueeseen vuoden 2015 kesäuniversiadeissa Gwangjussa, jossa joukkue voitti kultaa kaatamalla finaalissa Etelä- Korean.http://www.gwangju2015.kr/IRS/eng/zb/engzb_football_biography_overview_n6302805_mora_luca.htm == Muuta == Mora opiskelee filosofiaa Parman yliopistossa. Tätä kautta hän sai mahdollisuuden osallistua universiadeihin, jotka on tarkoitettu yliopistossa opiskeleville. == Lähteet == Luokka:Italialaiset jalkapalloilijat Luokka:Vuonna 1988 syntyneet Luokka:Elävät henkilöt
Morosini

Morosini on italialainen sukunimi. Se on muun muassa seuraavien henkilöiden sukunimi: *Francesco Morosini (1618 – 1694), Venetsian doge 1688-1694 *Giovanni Morosini (1719 – 1789), italialainen roomalaiskatolinen piispa *Leonardo Morosini (s. 1995), italialainen jalkapalloilija *Piermario Morosini (1986 – 2012), italialainen jalkapalloilija
Paul Henrik Edelheim

Paul Henrik Krogius, aateloituna vuodesta 1817 Edelheim (5. maaliskuuta 1801 Porvoo – 24. kesäkuuta 1855 Helsinki) oli suomalainen senaattori ja valtioneuvos. Edelheimin vanhemmat olivat senaattori Fredrik Vilhelm Krogius, aateloituna vuodesta 1817 Edelheim (1770–1833) ja hänen ensimmäinen puolisonsa Anna Maria Franzén. Hän pääsi ylioppilaaksi 1815 ja valmistui Turun akatemiasta filosofian kandidaatiksi ja maisteriksi 1819 sekä molempien oikeuksien kandidaatiksi 1823. Myöhemmin hän valmistui vielä molempien oikeuksien tohtoriksi 1840. Edelheim oli Suomen senaatin oikeusosastolla ylimääräisenä kopistina 1824–1826, prokuraattorintoimituskunnan kopistina 1826–1827, oikeusosastolla kopistina 1827–1832, kanslistina 1832–1837, protokollasihteerinä 1837–1841 ja esittelijäsihteerinä 1841–1844. Hän oli samalla sotaviskaalina Suomen ylisotaoikeudessa 1826–1831 ja 1837–1849. Edelheim oli Suomen senaatin oikeusosastolla senaattorina 1844–1855 ja samalla hän oli tie- ja vesikulkulaitosjohtokunnan jäsen vuodesta 1845. Hän sai valtioneuvoksen arvon 1854. Edelheim oli naimisissa 1844–1854 serkkunsa Emilia Kristina af Brunérin (k. 1854) kanssa jonka isä oli Oulun laamannikunnan laamanni Jonas Brunér, aateloituna vuodesta 1840 af Brunér (1777–1848). Heidän lapsiaan olivat insinööri Frans Edvard Edelheim ja toimittaja, kirjailija Anna Edelheim sekä varatuomari, valtiopäivämies Paul Wilhelm Jonas Edelheim. Luettu 13.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Suomalaiset senaattorit Luokka:Vuonna 1801 syntyneet Luokka:Vuonna 1855 kuolleet
Le journal d’une femme de chambre

Le journal d’une femme de chambre tarkoittaa seuraavia: *Le journal d’une femme de chambre, vuonna 1900 ilmestynyt Octave Mirbeaun romaani *Kotiapulaisen päiväkirja, Jean Renoirin ohjaama elokuva vuodelta 1946 *Kamarineidon päiväkirja, Luis Buñuelin ohjaama elokuva vuodelta 1964 *Journal d’une femme de chambre, Benoît Jacquot’n ohjaama elokuva vuodelta 2015
Diskovibrator

__NOTOC__ Diskovibrator on suomalaisen industrial metal -yhtyeen Turmion Kätilöiden kuudes studioalbumi. Albumi julkaistiin 25. syyskuuta 2015Turmion Kätilöiden nettisivujen etusivu , viitattu 8.9.2015 (alkuperäinen julkaisupäivä oli 11. syyskuuta) levymerkillä Osasto-A. Albumi meni suoraan Suomen virallisen listan ykköseksi viikolla 40/2015. Kappaleista ”Hyvissä höyryissä” sekä ”Lataa ja varmista” julkaistiin musiikkivideot. == Kappaleet == # # # # # # # # # # == Arvostelut == * Imperiumi.net: Imperiumi.net: Levyarvio * Kaaoszine.fi: 9/10Kaaoszine.fi: Levyarvio * Soundi: == Lähteet == Luokka:Vuoden 2015 albumit Luokka:Turmion Kätilöiden albumit
Otto Reinhold Rehbinder

Otto Reinhold Rehbinder (21. tammikuuta 1795 Leppävirta – 17. tammikuuta 1855 Helsinki) oli suomalainen senaattori, vapaaherra ja valtioneuvos. Rehbinderin vanhemmat olivat Savon jalkaväkirykmentin kapteeni, vapaaherra Gustaf Henrik Rehbinder (k. 1813) ja Maria Charlotta Furumarck. Hän pääsi ylioppilaaksi 1810 ja suoritti Turun akatemiassa tuomarintutkinnon 1813. Rehbinder sai varatuomarin arvon 1817. Rehbinder oli Vaasan hovioikeudessa kanslistina 1818–1819, aktuaarina 1819, ylimääräisenä viskaalina 1819–1820, notaarina 1820–1822, varakanneviskaalina 1822–1823, asessorina 1823–1841 ja hovioikeudenneuvoksena 1841. Rehbinder oli Suomen senaatin oikeusosastolla senaattorina 1841–1855. Hän sai valtioneuvoksen arvon 1855. Rehbinder oli naimisissa vuodesta 1824 Ulrika Sofia Loden kanssa. Luettu 13.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Suomalaiset senaattorit Luokka:Vuonna 1795 syntyneet Luokka:Vuonna 1855 kuolleet
August Lohman

August Lohman (27. tammikuuta 1794 Masku – 11. lokakuuta 1863 Viipuri) oli suomalainen senaattori, hovioikeudenneuvos, laamanni ja valtioneuvos. Lohmanin vanhemmat olivat Mynämäen kihlakunnan kruununvouti Lorentz Konrad Lohman (k. 1810) ja hänen toinen puolisonsa Gustava Achrenius. Hän pääsi ylioppilaaksi 1812 ja suoritti Turun akatemiassa tuomarintutkinnon. Lohman sai varatuomarin arvon 1819. Lohman oli Turun hovioikeudessa ylimääräisenä notaarina 1818, kanslistina 1818–1819, ylimääräisenä viskaalina 1819–1822, notaarina 1822–1828, protonotaarina 1828–1831 ja asessorina 1823–1837. Hän sai hovioikeudenneuvoksen arvonimen 1837. Lohman oli Suomen senaatin oikeusosastolla senaattorina 1837–1851 ja hän oli samalla hovioikeudenneuvoksena Turun hovioikeudessa vuodesta 1841 lähtien. Hän sai valtioneuvoksen arvon 1844. Viimeksi Lohman oli Viipurin laamannikunnan laamannina vuodesta 1851 alkaen kunnes jäi virkavapaalle 1862. Lohman oli naimisissa vuodesta 1820 Johanna Amalia Luthmanin kanssa. Luettu 13.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1794 syntyneet Luokka:Vuonna 1863 kuolleet
Ernst Fredrik Brander

Ernst Fredrik Brander (22. tammikuuta 1788 Pori – 26. elokuuta 1860 Turku) oli suomalainen senaattori ja Vaasan hovioikeuden presidentti. Branderin vanhemmat olivat Vehmaan kirkkoherra Fredrik Reinhold Brander (1730–1800) ja hänen kolmas puolisonsa Barbro Helena von Willebrand. Hän pääsi ylioppilaaksi 1803 ja suoritti Turun akatemiassa tuomarintutkinnon 1807. Brander oli Suomen sodan aikana Hämeen läänin jalkaväkirykmentin vt. sotatuomarina. Hän oli sitten hallituskonseljin (senaatin) oikeusosastolla ylimääräisenä kopistina 1810–1811, vakinaisena kopistina 1811–1812, kanslistina 1812–1816 ja protokollasihteerinä 1816–1819. Brander oli Turun hovioikeudessa asessorina 1819–1826 ja hovioikeudenneuvoksena 1826–1836. Brander oli Suomen senaatin oikeusosastolla senaattorina 1836–1841 ja Vaasan hovioikeuden presidenttinä 1841–1856. Brander oli naimisissa 1814–1815 Sofia Katarina von Willebrandin (k. 1815) kanssa ja 1817–1857 Fredrika Albertina von Willebrandin (k. 1857) kanssa. Luettu 13.7.2015. Metsänhoitaja Ernst Albert Gustaf Brander (1827-1891) oli Branderin poika toisesta avioliitosta. Valokuvaaja Signe Brander oli Ernst Fredrik Branderin pojantytär. == Lähteet == Luokka:Suomalaiset juristit Luokka:Suomalaiset senaattorit Luokka:Suomen hovioikeuksien presidentit Luokka:Vuonna 1788 syntyneet Luokka:Vuonna 1860 kuolleet
Johan Gustaf Holmberg

Johan Gustaf Holmberg (18. tammikuuta 1779 Oulu – 21. kesäkuuta 1854 Maksamaa) oli suomalainen senaattori ja Vaasan hovioikeuden hovioikeudenneuvos. Holmbergin vanhemmat olivat lääninsihteeri, laamanni Karl Gustaf Holmberg (1744–1808) ja Margareta Aejmelaeus. Hän kävi Oulun triviaalikoulua, pääsi ylioppilaaksi 1795 ja suoritti tuomarintutkinnon Turun akatemiassa 1795. Holmberg oli Vaasan hovioikeudessa kanslistina 1801–1805, aktuaarina 1805, notaarina 1805–1806, asessorina 1806–1817 ja hovioikeudenneuvoksena 1817–1837. Hän oli lisäksi Oulun läänin varalääninsihteerinä 1803–1806 ja oli Suomen senaatin oikeusosastolla senaattorina 1834–1836. Holmberg oli naimisissa 1824–1836 Katarina Elisabet Candelinin (k. 1836) kanssa ja vuodesta 1836 Gustava Hilaria Flygaren kanssa. Luettu 13.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1779 syntyneet Luokka:Vuonna 1854 kuolleet
Karhonsaari

Karhonsaari on Kallaveden saari Kuopiossa. Siellä on yksi pieni järvi tai lampi ja kaksi luonnonsuojelualuetta.Kuopion karttapalvelu Saaressa on myös Savo-Karjalan luontopiirin huviloita. Siellä järjestetään lasten ja nuorten luontoleirejä, talkooleirejä, retkiä, seminaareja ja muita tapahtumia. == Karhonsaaren saha == Karhonsaaressa toimi vuosina 1875–1910 Pohjois-Savon ensimmäinen höyrysaha jonka perustaja oli Juankosken ruukin ja sahan omistanut Jacob Jernberg. Karhonsaaren saha oli 1900-luvun alussa Kuopion alueen suurin ja siellä oli työssä vuonna 1910 225 henkilöä. Sahan omisti viimeksi Oy Halla Ab joka lakkautti sahan 1910 laskusuhdanteen ja huonon kannattavuuden takia. Karhonsaaren sahasta on nykyisin jäljellä Karhonsalmen rannalla sijaitseva tiilinen kuivaamorakennus, muut saharakennukset on purettu. Entisellä saha- alueella on nykyisin vielä raamien raunioita, entisiä tienpohjia, vedenalaisia laiturirakenteita ja hylkypuutavaralla täytetty ranta-alue. Sahan lautatarhan paikalla on nykyisin istutuskuusikko. Karhonsaarella olevat huvilat ovat myös peräisin sahan toiminta-ajalta. Keltainen huvila rakennettiin 1901 sahanjohtajan asunnoksi ja punainen huvila rakennettiin 1903 sahanjohtajan anopin kesähuvilaksi. Suurin osa sahan työväestä asui Vaajasalossa Karhonsalmen taajamassa sekä Toivalassa ja Karhonsaaressa asui vain 60 henkilöä. Kymi Oy osti Oy Halla Ab:n 1916 ja tämän jälkeen Karhonsaari oli 1960-luvulle saakka yhtiön metsänhoitajien kesänviettopaikkana. Saarella harjoitettiin myös maataloutta aina 1960-luvulle saakka jolloin pellot istutettiin kuuselle. Karhonsaareen oli säännöllinen laivaliikenne aina vuoteen 1957 saakka. Karhonsaari siirtyi Kuopion kaupungin omistukseen 1982 maanvaihdon seurauksena.Karhonsaaren historiaa == Lähteet == == Aiheesta muualla == * Kalervo Killinen : Museolle aarteita järvenpohjasta. Kuopion isänmaallisen seuran kaunis aikaansaannos: Sandelsin sotaveneitä kuivalle maalle Karhonsalmesta, Hakkapeliitta, 27.02.1934, nro 9, s. 14, Kansalliskirjaston digitaaliset aineistot Luokka:Kallaveden saaret Luokka:Kuopion saaret
Koripallon miesten SM-sarjakauden 1958 kokoonpanot

Tässä artikkelissa on lueteltu Koripallon miesten SM-sarjakauden 1958 kokoonpanot. 1970-luvun alkuun asti käytännössä kaikki pääsarjapelaajat olivat suomalaisia. == Joukkueiden kokoonpanot == ===Helsingin Jyry=== Lisäksi joukkueessa pelasi Osmo Tuorila (yksi ottelu). ===Helsingin Kisa-Toverit=== Lisäksi joukkueessa pelasivat Taisto Fält (yksi ottelu) ja valmentaja Pentti Salmi (neljä ottelua). ===Helsingin Urheilijat -41=== Lisäksi joukkueessa pelasivat Taisto Lehtonen (kaksi ottelua), Jaakko Pesonen (kolme ottelua) ja Erkki Lariola (neljä ottelua). ===Helsingin Visa=== Lisäksi joukkueessa pelasi Hemmo Lampila (yksi ottelu). ===Karhun Pojat=== Lisäksi joukkueessa pelasivat Harri Timonen (kaksi ottelua), Malm (yksi ottelu) ja valmentaja Eino Ojanen (yksi ottelu). ===Kotkan Työväen Palloilijat=== Lisäksi joukkueessa pelasivat Viljo Eistola (yksi ottelu) ja Juhani Ollikainen (neljä ottelua). ===Lahden NMKY=== Lisäksi joukkueessa pelasi Martti Ikonen (neljä ottelua). ===Pantterit=== Lisäksi joukkueessa pelasivat Matti Lappalainen (neljä ottelua), Juha Leponiemi (yksi ottelu) ja valmentaja Juhani Salmenkylä (yksi ottelu). ===Tampereen Pyrintö=== Lisäksi joukkueessa pelasivat Seppo Aarnivala (kaksi ottelua), Pentti Hotinen (yksi ottelu), Kalle Kettula (yksi ottelu), Pertti Parviainen (yksi ottelu), Veikko Tarmio (yksi ottelu) ja Tuominen (yksi ottelu). ===Torpan Pojat=== Lisäksi joukkueessa pelasivat Tom Hynninen (kolme ottelua), Taisto Taivassalo (kaksi ottelua) ja Nikolai Krjukoff (kaksi ottelua). ===Turun Urheiluliitto=== Joukkueessa pelasivat lisäksi Veli Hurme (viisi ottelua), Juhani Lehmussaari (yksi ottelu) ja Olavi Lintervo (kaksi ottelua). ===Työväen Maila-Pojat=== Joukkueessa pelasivat lisäksi Seppo Kiviniemi (yksi ottelu), Mikko Voutilainen (yksi ottelu) ja valmentaja Matti Manselius (yksi ottelu). == Lähteet == * Kausi 1958 Suomen Koripalloliitto Luokka:Vuoden 1958 koripallo Luokka:Luettelot Korisliigasta
Vuohensalo (Muuratjärvi)

Vuohensalo on Muuratjärven suurin saari Jyväskylän Korpilahdella Tikkalan kylän lähellä. Saaren ja manteren välillä kulkee silta. Saaren länsiosaan työntyy Mustalahti, jonka etelärannalla saaresta haarautuu Mustaniemi. Sillä on pituutta 1,8 kilometriä, leveyttä 600 metriä ja pinta-alaa yli 63 hehtaaria. Vuohensaloon tulee tie. == Lähteet == Luokka:Korpilahden saaret
Mûr-de-Bretagne

Mûr-de-Bretagne on kunta läntisessä Ranskassa Côtes-d’Armorin departementissa Bretagnen alueella. Kunnan nähtävyys on vuosina 1693–1722 rakennettu kappeli, Chapelle de Sainte-Suzanne. Kunnassa sijaitsee osittain Bretagnen suurin järvi Lac de Guerlédan. Se on tekojärvi, joka syntyi kun Blavetjoki padottiin vuosina 1923–1930. Järvi on nykyään suosittu virkistyskohde.Tour de France 2015 Tiedosto:La_chapelle_de_Ste-Suzanne,_Mur_de_Bretagne.jpg|Chapelle de Sainte-Suzanne Tiedosto:Barrage_Guerledan.JPG|Guerlédan-järven pato ==Aiheesta muualla== ==Lähteet== Luokka:Côtes-d’Armorin kunnat
ITE-taiteen kannatusyhdistys – ITE

ITE-taiteen kannatusyhdistys – ITE ry on Maaseudun Sivistysliiton ja Kansanmusiikkisäätiön aloitteesta vuonna 2004 perustettu yhdistys, jonka tehtävänä on edistää suomalaisen nykykansantaiteen eli ITE-taiteen asemaa, toimintaa ja kokoelmatyötä. Yhdistyksen hallitus toimii kehittäjänä ja asiantuntijana ITE-taiteen alalla käytännön työtä tekevien organisaatioiden ja toimijoiden kanssa Suomessa ja kansainvälisesti. Yhdistys tukee K.H. Renlundin museon ja Maaseudun Sivistysliiton ylläpitämän ITE-museon toiminnan kehittämistä liikkuvana nykykansantaiteen museona. ITE ry:n puheenjohtajana toimii taiteilija, professori Veli Granö, varapuheenjohtajana ITE-amanuenssi Elina Vuorimies ja sihteerinä kulttuurituottaja Raija Kallioinen. Muut hallituksen jäsenet ovat amanuenssi Vesa Anttila, taiteen tohtori, tutkija Minna Haveri, graafikko Kimmo Heikkilä, kulttuurijohtaja Helka Ketonen ja emeritusprofessori Seppo Knuuttila. Yhdistyksen kotipaikka on Helsinki. Yhdistyksessä oli vuoden 2015 lopussa 24 henkilöjäsentä. == Lähteet == Luokka:Suomalaiset kulttuurijärjestöt
Deuce

Deuce voi tarkoittaa seuraavia: * Deuce, Aron Erlichman (s. 1983), yhdysvaltalainen musiikkituottaja, laulaja, lauluntekijä ja rap-artisti * Deuce, Rony Gallagherin albumi vuodelta 1971 * ”Deuce”, Kiss-yhtyeen kappale vuodelta 1974 * English Electric DEUCE, varhainen brittiläinen tietokone * Deuce, amerikkalainen televisiosarja vuosilta 2017–19 * Deuce, Manhattanin 42. kadun lempinimi 1950–1980-luvuilla
Nicole Brändli

Nicole Brändli-Sedoun (o.s. Brändli, s. 18. kesäkuuta 1979 Horgen, Zürichin kantoni) on sveitsiläinen maantiepyöräilijä, joka kilpaili ammattilaisena 1998–2009. Hän voitti Giro Donnen kokonaiskilpailun 2001, 2003 ja 2005. MM- kilpailuissa hän sai hopeaa aika-ajossa 2001 ja 2002 sekä maantieajossa 2002. == Saavutuksia == Lähde: Cycling Archives ;1997 :MM-kilpailut, junioreiden maantieajossa hopeaa ;1999 :EM-kilpailut, alle 23-v. aika-ajossa hopeaa, maantieajossa pronssia :MM-kilpailut, naisten maantieajossa kymmenes ;2000 :EM-kilpailut, alle 23-v. aika-ajossa pronssia :Aika-ajon Sveitsin-mestaruus ;2001 :Giro Donne, kokonaiskilpailun sekä 10. ja 11. etapin voitto :Memorial Michela Fanini, kokonaiskilpailun voitto :Trofeo Alfredo Binda - Comune di Cittiglio, voitto :Maantieajon Sveitsin-mestaruus :EM-kilpailut, alle 23-v. aika-ajossa kultaa :MM-kilpailut, naisten aika-ajossa hopeaa, maantieajossa kuudes ;2002 :Vuelta a Castilla y León, kokonaiskilpailun voitto :Maantieajon Sveitsin-mestaruus :Grande Boucle, 9. etapin voitto :MM-kilpailut, maantieajossa ja aika-ajossa hopeaa ;2003 :Giro Donne, kokonaiskilpailun ja 3. etapin voitto :Gracia–Orlová, kokonaiskilpailun voitto :Maantieajon Sveitsin- mestaruus ;2004 :Gracia–Orlová, kokonaiskilpailun voitto :GP Carnevale d'Europa, voitto :MM-kilpailut, maantieajossa kuudes ;2005 :Albstadt, kokonaiskilpailun ja 2. etapin (mäkiaika-ajo) voitto :Bern–Oberbottigen, voitto :Giro Donne, kokonaiskilpailun, prologin, 1. etapin ja 7. etapin (aika- ajo) voitto ;2006 :Giro Donne, kokonaiskilpailussa toinen, 1. etapin (aika- ajo) voitto :GP de Plouay, voitto :Memorial Michela Fanini, 3. etapin voitto :MM-kilpailut, maantieajossa kahdeksas ;2007 :Giro Donne, kokonaiskilpailussa toinen, 5. etapin voitto :Trophée d'Or Féminin, 2. etapin voitto ;2008 :Giro del Lago Maggiore - GP Knorr, voitto ;2009 :Giro Donne, kokonaiskilpailussa kolmas :MM-kilpailut, maantieajossa kahdeksas == Lähteet == == Aiheesta muualla == Luokka:Sveitsiläiset maantiepyöräilijät Luokka:Vuonna 1979 syntyneet Luokka:Elävät henkilöt
Maher Meshaal

Maher Meshaal, joka tunnetaan myös nimellä Abu Hajar al-Hadrami, oli saudiarabialainen Isis-järjestöön kuulunut laulaja ja lauluntekijä. Meshaalin säveltämää musiikkia käytettiin usein järjestön julkaisemilla videoilla taisteluista ja teloituksista. Saudi Gazette lehden mukaan Meshaal oli ennen liittymistään Isis-järjestöön huhtikuussa 2013 työskennellyt laulajana ja imaamina saudiarabialaisessa moskeijassa maan pääkaupunki Riadissa. Järjestön kannattajien Twitter-tilien mukaan hän kuoli Yhdysvaltojen tekemässä ilma- iskussa Syyrian Hasakassa. Toisten tietojen mukaan iskut tapahtuivat Deir ez- Zorin kaupungissa. Meshaalin luomiin jihadistisiin kappaleisiin kuului esimerkiksi Saleel al-Sawarem tai Saleel al-Sawarim. Kappaleet tehtiin yksinomaan laulamalla, eikä niissä käytetty soittimia. Soittimien uskotaan olevan islamin mukaan haram eli kiellettyjä. Tyyliä kutsutaan nimellä nashid. Laulajan ääntä on muunnettu digitaalisesti siten, että kappaleeseen on saatu aikaan kuoromainen vaikutelma. Isis-järjestön nashidien julkaisija on vuonna 2013 perustettu Ajnad Media Foundation. ==Lähteet== Luokka:Isis Luokka:Saudiarabialaiset muusikot
Marie Avgeropoulos

Marie Avgeropoulos (s. 17. kesäkuuta 1986 Ontario) on kanadalainen malli ja näyttelijä. Hän tuli tunnetuksi vuonna 2009 julkaistun I Love You, Beth Cooper -komediaelokuvan myötä. Avgeropoulos on myöhemmin esiintynyt myös Hunt to Kill -elokuvassa sekä televisiosarjoissa Cult ja Eloonjääneet. ==Ura== Avgeropoulos esiintyi muutamissa mainoksissa ennen kuin ohjaaja Chris Columbus kiinnitti hänet Valli Wooleyn rooliin komediaelokuvaan I Love You, Beth Cooper. Vuonna 2010 Avgeropoulos esitti Kim Rhodesia elokuvassa Hunt to Kill. Hän oli ehdolla Golden Globe -palkinnon saajaksi roolistaan elokuvassa 50/50 vuonna 2011. Televisiossa hänen ensimmäinen suuri roolinsa oli The CW:n Cult-sarjassa vuonna 2013. The CW kiinnitti Avgeropoulosin Eloonjääneet-sarjaan Octavia Blaken rooliin 2014. ==Filmografia== Elokuvat Vuosi Nimi Hahmo Lisätietoa 2009 I Love You, Beth Cooper Valli Wooley 2009 Sorority Wars Missy Televisioelokuva 2010 Random Walk Lyhytelokuva Percy Jackson: Salamavaras Aphrodite Girl Hunt to Kill Kim Rhodes Smoke Screen Suzi Televisioelokuva 2011 50/50 Allison 2012 Walking the Halls Amber Keinoja kaihtamatta Ex-tyttöystävä Poistetut kohtaukset Fugitive at 17 Holly Hamilton Televisioelokuva 2015 Tracers Nikki A Remarkable Life Chelsea Completed Numb Cheryl Isolation Nina 2016 A Remarkable Life Chelsea Dead Rising: Endgame Sandra Lowe Televisiosarjat Vuosi Nimi Hahmo Lisätietoa 2009 Supernatural Taylor 1 jakso 2009 Harper’s Island Stacy DeKnight 1 jakso 2009 The Guard Jeanette 1 jakso 2010 The Troop Sarah 1 jakso 2010 Fringe Leah 2 jaksoa 2010 Tulilinjalla Jamie Hartloff 1 jakso 2011 Eureka Bonnie 1 jakso 2011 Hiccups Terry 1 jakso 2012 The Inbetweeners Samantha 4 jaksoa 2013 Cult Kirstie Nelson/Reynolds 10 jaksoa 2013 90210 Cassie McCoy 1 jakso 2014–2020 Eloonjääneet Octavia Blake 29 jaksoa ==Lähteet== ==Aiheesta muualla== Luokka:Kanadalaiset näyttelijät Luokka:Vuonna 1986 syntyneet Luokka:Elävät henkilöt
Pekka Kariniemi

Pekka Kariniemi (s. 3. toukokuuta 1953) on Biolanin hallituksen puheenjohtaja ja entinen toimitusjohtaja (1978–2008). Kariniemi on toiminut Biolanin tuotanpäällikkönä 1974–1978, toimitusjohtajana 1978–2008 ja vuodesta 2008 hallituksen puheenjohtajana. Huomionosoitukset:Historia, Biolan * Euran vuoden yrittäjä 1987 * Satakunnan Yrittäjäpalkinto 1992 * Valtakunnallinen Yrittäjäpalkinto 1995 * Pro Eura -mitali 1995 * Kultainen Avain -kunniakirja 2001; * Maakunnan menestyjä 2004; * Satakunnan Innosuomi 2004; * Maakunnan menestyjä / Favorit Tuote Oy 2005; * Satakunnan Innosuomi 2008; * European Business Awards for the Environment: 1 palkinto sarjassa Prosessi Novarbo closed greenhouse management systemTiedote, Biolan 2009; * Vuoden Huussiteko -palkinto, Kultainen talikkoTurun Sanomat 2014 Pekka Kariniemen isä Hannes Kariniemi perusti Biolanin 1974. Taustalla oli johtoajatus: Satakunnan ja Varsinais-Suomen broilenkasvattamoissa syntyvä lanta on saatava hyötykäyttöön. Biolan on perheyritys, jossa hyödynnetään teollisuuden sivuvirtoja, kierrätysraaka-aineita ja uusiutuvaa energiaa sekä valmistetaan tuotteita, jolla ihminen voi vähentää omaa ympäristökuormitustaan.Hs.fi, Ihmiset == Lähteet == Luokka:Suomalaiset yrittäjät Luokka:Vuonna 1963 syntyneet Luokka:Elävät henkilöt